### NN 62/2017 (30.6.2017.), Pravilnik o izmjenama Pravilnika o normizaciji u Ministarstvu obrane i Oružanim snagama Republike Hrvatske

Ministarstvo obrane

1441

Na temelju članka 17. Zakona o normizaciji (»Narodne novine«, broj 80/13) donosim

PRAVILNIK

O IZMJENAMA PRAVILNIKA O NORMIZACIJI U MINISTARSTVU OBRANE I ORUŽANIM SNAGAMA REPUBLIKE HRVATSKE

Članak 1.

U Pravilniku o normizaciji u Ministarstvu obrane i Oružanim snagama Republike Hrvatske (»Narodne novine«, broj 112/13) u članku 5. stavci 1. i 5. mijenjaju se i glase:

»(1) Ustrojstvena jedinica Ministarstva nadležna za normizaciju je Sektor za naoružanje i opremu Uprave za materijalne resurse.

(5) Pregled generičkih područja vojne normizacije nalazi se u Prilogu 1. ovoga Pravilnika i njegov je sastavni dio.«

Članak 2.

U članku 38. stavak 2. mijenja se i glasi:

»(2) Ustrojstvena jedinica Ministarstva nadležna za normizaciju dostavlja podatke o ratifikaciji sukladno proceduri definiranoj od strane NATO ureda za normizaciju (NATO Standardization Office – NSO), elektroničkim putem pristupom na službenu stranicu NSO-a za neklasificirane NATO normizacijske dokumente. Dostava podataka za NATO klasificirane normizacijske dokumente obavlja se putem klasificirane NATO mreže HRV NS WAN (NATO SECRET Wide Area Network).«

Stavak 3. briše se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/17-04/20

Urbroj: 512-01-17-2

Zagreb, 20. lipnja 2017.

Potpredsjednik
 Vlade Republike Hrvatske i
 ministar obrane
 Damir Krstičević, v. r.

PRILOG 1.

PREGLED GENERIČKIH PODRUČJA VOJNE NORMIZACIJE

|  |  |  |
| --- | --- | --- |
| Redni broj | GENERIČKO PODRUČJE | USTROJSTVENA JEDINICA  NADLEŽNA ZA GENERIČKO  PODRUČJE |
| 1. | ZDRUŽENE OPERACIJE | Operativna uprava Glavnog stožera Oružanih snaga |
| 2. | KOPNENE OPERACIJE | Zapovjedništvo Hrvatske kopnene vojske |
| 3. | POMORSKE OPERACIJE | Zapovjedništvo Hrvatske ratne mornarice |
| 4. | ZRAČNE OPERACIJE | Zapovjedništvo Hrvatskog ratnog zrakoplovstva i protuzračne obrane |
| 5. | OPREMANJE SREDSTVIMA NAORUŽANJA I VOJNE OPREME I UPRAVLJANJE ŽIVOTNIM CIKLUSOM | Uprava za materijalne resurse |
| 6. | INFORMACIJSKI I KOMUNIKACIJSKI SUSTAVI | Samostalni sektor za informacijske i komunikacijske sustave |
| 7. | GRADITELJSTVO, PROSTORNO UREĐENJE, ZAŠTITA OKOLIŠA I GEOINFORMACIJE | Uprava za materijalne resurse |
| 8. | ZDRAVSTVENA I VETERINARSKA ZAŠTITA | Uprava za ljudske potencijale |
| 9. | SIGURNOSNA I OBAVJEŠTAJNA DJELATNOST | Vojna sigurnosno-obavještajna agencija |
| 10. | IZOBRAZBA | Uprava za ljudske potencijale |
| 11. | OBUKA I VJEŽBE | Operativna uprava Glavnog stožera Oružanih snaga |
| 12. | LOGISTIČKA POTPORA | Uprava za logistiku Glavnog stožera Oružanih snaga |
| 13. | SPECIJALNE I PSIHOLOŠKE OPERACIJE | Operativna uprava Glavnog stožera Oružanih snaga |
| 14. | TERMINOLOGIJA | Operativna uprava Glavnog stožera Oružanih snaga |
| 15. | CIVILNO-VOJNA SURADNJA (CIMIC) | Uprava za planiranje Glavnog stožera Oružanih snaga |
| 16. | ADMINISTRATIVNI POSLOVI | Glavno tajništvo Ministarstva |
| 17. | FINANCIJE I PRORAČUN | Uprava za proračun i financije |

PRILOG 5.

POPIS KRATICA

Napomena: Popis kratica dan je redom kojim se kratice pojavljuju u tekstu pravilnika

NATO – North Atlantic Treaty Organization

AAP – Allied Adminstration Publication

STANAG – Standardization Agreement

AP – Allied Publication

NSO – NATO Standardization Office

HRV NS WAN – NATO SECRET Wide Area Network

HRVN – hrvatska vojna norma

ISO – International Organization for Standardization

IEC – International Electrotechnical Commission

CEN – Comité Européen de Normalisation

CENELEC Comité Européen de Normalisation Électrotechnique

ETSI – European Telecommunications Standards Institute

ECISS – European Committee for Iron and Steel Standardization

AECMA – Association Europeene des Constructeurs de Materiel Aerospatial

HRN – hrvatska norma

BSI – British Standards Institution

DIN – Deutsches Institut für Normung

ANSI – American National Standards Institute

GOST – Gosudarstveni Standart

C3 – Command, Control and Communications